CELEX: 32019D1864
Language: da
Date: 2019-10-24 00:00:00
Title: Rådets afgørelse (EU) 2019/1864 af 24. oktober 2019 om undertegnelse på Unionens vegne af aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød

8.11.2019   
               
               
                  DA
               
               
                  Den Europæiske Unions Tidende
               
               
                  L 289/1
               
            
         RÅDETS AFGØRELSE (EU) 2019/1864
         af 24. oktober 2019
         om undertegnelse på Unionens vegne af aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 6. december 2018 bemyndigede Rådet Kommissionen til at indlede forhandlinger i henhold til artikel XXVIII i den almindelige overenskomst om told og udenrigshandel (»GATT«) 1994 om en passende kompensation som følge af Schweiz' afgørelse om at ændre toldindrømmelserne i liste LIX — Schweiz-Liechtenstein for »kød, krydret, men ikke yderligere tilberedt«.
                  
               
                     (2)
                  
                  
                     Forhandlingerne er afsluttet med et positivt resultat, og en aftale i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød (»aftalen«) blev paraferet den 17. juli 2019.
                  
               
                     (3)
                  
                  
                     Rådets afgørelse vedrører udelukkende Unionens handelspolitik og gennemfører den aftale, der følger af forhandlingerne inden for rammerne af artikel XXVIII i GATT 1994, en rettighed, Unionen har i henhold til overenskomsten om oprettelse af Verdenshandelsorganisationen (WTO).
                  
               
                     (4)
                  
                  
                     Aftalen bør derfor undertegnes —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af den aftale i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød med forbehold af indgåelse af aftalen (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Denne afgørelse træder i kraft på dagen for undertegnelsen.
         
         
            Udfærdiget i Luxembourg, den 24. oktober 2019.
            
               
                  På Rådets vegne
               
               
                  Formand
               
               A.-K. PEKONEN
            
         
         
            (1)  Teksten til aftalen offentliggøres sammen med afgørelsen om indgåelse heraf.